11. marts 2020

**REFERAT af Hovedbestyrelsesmøde, afholdt i Huset, tirsdag, den 10. marts 2020**

**Deltagere:** Henrik Persson (HP) – Jens Risum (JR) – Karin Nielsen (KN) – Thomas Sørensen (TS) – Flemming Gutheil (FG) – Jeppe Friborg (JF) – Bjarne Kellberg (BK) – Søren Bergquist (SB) – Torben Peters (TP) – Steen Kriegel Petersen (SK) samt Eva Sehested (ES).

**Afbud:** René Thor Olsen.

**Fraværende:** Erik Ørnskov – Bent Lind – Philip Schwartz – Gunner Jensen – Bo de Fries.

**Dagsorden:**

1. **Referater: (HB mødet den 20. januar 2020)**

Blev godkendt uden bemærkninger.

1. **Økonomi**

* JR gennemgik CFs regnskab for 2019, som udviste et overskud på ca. 374 tkr., primært fordi vi har overført ca. 400 tkr. fra CFs Fond, som er under afvikling i årene 2018-2020. Regnskabet kan karakteriseres som tilfredsstillende.
* JR fremlagde udkast til CFs budget for 2020. Pga. den igangværende coronavirus blev der under mødet foretaget nogle nedjusteringer af driftspåvirkningen på sommerlejren, hvilket medførte at bundlinjen kun bliver et overskud på 85 tkr selv om vi medregner en forventet restoverførsel fra CFs Fond på 450 tkr.
* Der vil blive foretaget geninvesteringer af denne overførsel under hensyntagen til foreningens øvrige drift.

1. **Sommerlejren**

* Der er allerede udført vedligeholdelsesarbejder for 71 tkr. og vi skal have undersøgt om taget skal udskiftes inden for en kortere årrække. I så fald skal vi snart i gang med ansøgninger.
* Håndbolds forestående forårslejr er blevet aflyst, og vi må forudse adskillige aflysninger pga. conoravirus. Vi frafalder leje og refunderer depositum i disse tilfælde.

1. **Generalforsamling**

* Der er foretaget de nødvendige indkaldelser til generalforsamlingen d. 30/3.
* Vagn Christensen har sagt ja til at være dirigent.
* De 3 medlemmer, der er på valg (RTO, JR og TS) har sagt ja til at genopstille.

1. **Huset**

* Der udestår fortsat enkelte småopgaver i Huset, som udvalget koordiner med Bondig.
* Garagen skal efter anbefaling af arkitekten renoveres. Vi har sagt ja til et samlet tilbud på 70 tkr. og forventer at arbejdet starter i april.

1. **Administrationen**

* ES orienterede om at der for nylig var smidt en stor kniv ned i vores postkasse, den er blevet afleveret til politiet.

1. **Projekt tennishal**

* JF orienterede om, at projektet blev enstemmigt vedtaget på den ekstraordinære generalforsamling.
* TS mfl. henledte opmærksomheden på mulige problematik ved at etablere en separat driftsforening til tennishallen i relation til vores generelle eksklusivret til anlægget. JF lovede, at dette forhold bliver sikret.
* Pt. pågår det jordbundsundersøgelser, som er et vilkår i projektet. Det kan medføre forsinkelser. Der bliver hyret en ekstern byggeleder.
* Der blev erindret om vigtigheden af at det af sikkerhedsgrunde foretages nødvendige afspærringer i byggeperioden.

1. **Spørgeskemaundersøgelse**

* I fortsættelse af drøftelserne på januarmødet blev det nævnt om vi skal foretage en strukturændring i ledelsen af CF.
* HP havde udfærdiget en oversigt over de egentlige forslag. Heraf var der især stemning for fritagelse af CF-kontingent, gøre opmærksom på kursusstøtte og at CF selv forestår uddannelsestilbud.

1. **Nyt fra afdelingerne**

* Både Fodbold og Håndbold er i dialog med kommunen vedr. de fortsat uklare regler for brugerbetalingen, som fortsat forekommer uklar og meget bureaukratisk.
* FG orienterede om den fortsatte utryghed på anlægget. Senest har der været flere tyverier og jævnlig hashrygning. Vi overvejer at følge op overfor Kommunen, og HP ønsker at modtage besked om nye episoder, så vi får et overblik over omfanget.
* Tennis har valgt ny bestyrelsesformand: Peter Kriegbaum.

1. **Nyt fra udvalgene:**

* FG har opdateret listen over udeståender på anlægget, og d. 12/3 gennemgår han og TS det for yderligere mangler.
* FG orienterede om at der nu er etableret kortbane til børnehåndbold i hallen. Det omfatter en del ekstra streger, da der også er etableret en agility bane.
* Der er fortsat problemer med lukning af anlægget om aftenen, herunder i forbindelse med sene arrangementer i restauranten.

1. **Eventuelt:**

* På baggrund af de generelle anbefalinger vedr. coronavirus bliver der etableret flere automater med håndsprit.

*ref.:JR/ES*